Grey Kollege begin die jaar goedGrey Kollege het 2019 ook sterk op die rugbyveld begin. Foto: Marnus van Wyk/ Grey Kollege Dit is nog weliswaar vroeg in die skolerugby-seisoen, maar sommige webblaaie het reeds hul ranglyste bekend gestel. Die webblad, www.sasportscores.co.za, het hul top‑20‑rugbyskole vir die eerste paar wedstryde van die 2019-seisoen bekend gemaak. Grey Kollege – verlede jaar se voorste skool – swaai volgens hulle weer die septer in die eerste gedeelte van die nuwe jaar. Paarl Gimnasium, Paul Roos Gimnasium, Affies en Paarl Boys’ High is die ander skole in die topvyf. Met verskeie Paastoernooie – waaronder dié by St John’s College en Kearsney College – het skole geleentheid om hul kleims op die ranglys af te steek; om nie eens van die daaropvolgende Virseker-reeks (onder “Transvaalse” skole in elk geval) te praat nie. Kyk hoe vergelyk die bogenoemde ranglys met die gesaghebbende School of Rugby se finale ranglys vir verlede jaar: